Кхузахь оцу доьзало шайн тайпанца дIоггара уьйраш латтош ца хилла. Соьлж-ГIалахь уьш беха дуккха а хан ю. ТимурзиевгIеран а, СултыговгIеран а тайпанан векалш цига ца бахана а хила тарло, цаьргара цхьа инициатива ца хилча. ТIехула тIе, СултыговгIарех шиъ ма ву вийна. Цул совнах, лаьцна ду ТимурзиевгIеран да-нана а, йиша а. Оцу гIуллакхан цхьа йист яккха декхаре верг лаьцна ву, тIаккха мила вара цигахь хьалха вала везарг? Ца баьхкинера шайна тIе аьлла, и нах бехке бар нийса дац- аьлла хета Албогачиевана. 